रिलायंस जियो, वोडाफोन इंडिया और भारती एयरटेल जैसी टॉप टेलिकॉम कंपनियां सैमसंग, वावे और एरिक्सन जैसी टेक कंपनियों के साथ मिलकर यह बता रही हैं कि इस तकनीक का किन-किन चीजों में इस्तेमाल किया जा सकता है। चाइनीज कंपनी वावे इंडिया के सीईओ जे शेन ने कहा, 'हम लोग इस तकनीक के लिए खास इक्विपमेंट तैयार कर रहे हैं ताकि खास कामों में इसका इस्तेमाल किया जा सके।' सरकार 5G स्पेक्ट्रम ऑफर करने की तैयारी कर रही है। कंपनियों का कहना है कि यूजर्स अपनी डिवाइस अपग्रेड करने के बाद इस नई टेक्नॉलजी का इस्तेमाल कर सकेंगे। कंपनियों का कहना है कि 5G टेक्नॉलजी का इस्तेमाल सेल्फ ड्राइविंग टेक्नॉलजी, रिमोट सर्जरी और वर्चुअल रिऐलिटी जैसी ऐप्लिकेशंस में किया जा सकता है। हालांकि एक्सपर्ट्स का कहना है कि टेलिकॉम कंपनियों के लिए 5G इंटरनेट स्पीड ऑफर करना काफी महंगा होगा। ऐसे में देखना है कि आम लोगों तक किस तरह यह सेवा सस्ते में पहुंच पाती है।